سيد رسول رسا
سيد رسول رسا زوکړه ۱۹۱۰ زېږدي کال، پېښور - مړینه د ۱۹۹۰ زېږدي کال د اکتوبر ۱۴ په انگرېزي: يو نامتو ليکوال، ویاند، څېړونکی، کره کتونکی او شاعر وو. مخينه سید رسول رسا پر ۱۹۱۰ زېږدي کال د پېښور ښار د بدرشو په کلي کې زېږيدلی دی. پلار يې ميا محمد سعيد نومېده. په ۱۹۳۷ زېږدي کال کې د پېښور های سکول کې د انگريزي ژبې ښووند استاد شو او بيا يې په هري پور کې استادي کوله. په ۱۹۴۲ ز کال کې په آل انډيا راډيو کې ژباړن او وياند شو. بيا يې د ريډيو منځني ختيځ برخې کې کار کاوه. ميا سيد رسول رسا د پېښور پښتو اکېډمی دويم ډايرکټر هم پاتې شوی دی. ښاغلی رسا په پښتو کې ډېر منثور او منظوم آثار لري، چې چاپ شوي دي. چاپ شوي نښيرونه يې ۱- ادبي تنقید. ۲- ارمغان خوشحال. ۳- باغ وراغ. ۴- پښتو ژبه قاموس. ۵- خودکشي ناول، د ۱۹۶۳ زېږدي کال چاپ. ۶- میخانه ناول. ۷- د ژوند دوزخ. ۸- رنگا رنگ گلونه ډرامې، مضمونونه. ۹- شمۍ ناول. ۱۰- مامونۍ ناول. ۱۱- مفرور ناول، د ۱۹۶۳ ز کال چاپ. ۱۲- نوی رنگ شعرونه. ۱۳- شاعر اسلام علامه اقبال. ۱۴- د بېدیا گلونه. د ښاغلي رسا د نظمونو او غزلیاتو ټولگه ده. ۱۵- نوی ترنگ. دا هم د نظمونو ټولگه ده. ۱۶- د قرآن پيغام. دا د مسدس په شکل یو اوږد نظم دی. اخځليک ۱- ۲- پښتانه شاعران پښتانه ليکوال افغاني ليکوال پښتانه افغانان